open-index/open-wikipedia-markdown huggingface dataset:
Wadi Halfa

**Wadi Halfa** () on kaupunki Sudanin Pohjoisessa osavaltiossa. Se sijaitsee Niilin muodostaman Nasserjärven itärannalla lähellä Egyptin rajaa. Asukkaita on 10&nbsp;600 henkeä (vuonna 2010).

## Maantiede
Wadi Halfa sijaitsee Niilin itärannalla noin 10 kilometriä etelään joen toisesta kataraktista lähellä Sudanin ja Egyptin välistä rajaa. Osa alkuperäisestä kaupungista jäi Nasserjärven alle Assuanin padon rakentamisen yhteydessä ja uusi Wadi Halfa rakennettiin alkuperäisestä paikasta kaakkoon lähelle Kassalan kaupunkia.

## Historia
Wadi Halfa oli alun perin pieni kylä Niilin itärannalla. Egyptin armeija käytti sitä tukikohtanaan maan valloittaessa Sudania vuosina 1820–1821. Mahdistien sotiessa myöhemmin Egyptiä vastaan he valtasivat Wadi Halfan ja siitä tuli osapuolten välinen rajakaupunki, joka kärsi sodan aikana huomattavasti. Myöhemmin brittien komentaja Herbert Kitchener valitsi Wadi Halfan päämajakseen brittien edetessä Sudaniin mahdisteja vastaan vuonna 1895. Kitchener rakennutti kaupunkiin vuonna 1897 valmistuneen rautatien, jota laajennettiin myöhemmin Atbaraan ja al-‘Ubaydiin. Lopulta rautatiehen oli yhdistetty koko Sudan. Vuosien 1911 ja 1931 Wadi Halfa oli erityisen tärkeässä asemassa, sillä Assuanin ensimmäinen pato vaati sen vaikutusten jatkuvaa tarkkailua. Toisen maailmansodan aikana se oli puolestaan tärkeä brittien tukikohta, joka erotti toisistaan Italian hallussaan pitämät Etiopian ja Libyan. Assuanin padon rakentamisen yhteydessä alkuperäinen Wadi Halfa piti siirtää padon myötä nousevan veden takia. Siirtojen takia kaupungissa oli poliisin väkivaltaisesti hajottamia mellakoita. Lopulta kaupungin asukkaat oli kuitenkin siirretty uuteen Wadi Halfaan vuoteen 1964 mennessä.

## Liikenne
Wadi Halfasta on maantie- ja rautatieyhteys Khartumiin sekä viikoittainen lauttayhteys Assuaniin.

## Väestö
Kaupungin asukkaat ovat nubialaisia.

## Lähteet

## Aiheesta muualla
Berghin postilla

**Postilla eli saarnakirja, koottu tohtori Johan Fredrik Bergh vainajan jälelle jääneistä saarnoista ja saarnan juurista** eli lyhyemmin **Berghin postilla** on tunnetun herännäispapin Johan Fredrik Berghin saarnoista ja niiden valmisteluaineistosta toimitettu postilla eli saarnakirja vuodelta 1875. Se on ollut suosittu etenkin herännäispiireissä ja siitä on otettu useita painoksia.

## Historia

Berghin postilla julkaistiin yhdeksän vuotta hänen kuolemansa jälkeen. Sen toimitti Berghin vävy O. H. Cleve. Sen kustansi Weilin & Göös ja siitä otettiin 10&nbsp;000 kappaleen painos. 569-sivuinen teos oli vasta perustetun kustantamon siihen asti laajin julkaisu. Toinen painos julkaistiin vuonna 1881. Kielellisesti uudistetut laitokset ovat julkaisseet Matti Saaninkoski vuonna 1909 ja Kaarlo Hyrske 1937.

Vaikka Bergh lukeutui Pohjanmaan ja Savon herännäisyyteen, hänen postillaansa on luettu myös Länsi-Suomen rukoilevaisten keskuudessa.

## Sisältö
Postillan toimittajan Cleve kertoo esipuheessa toimitusperiaatteistaan. Cleven mukaan Bergh ei kirjoittanut saarnojaan täydellisesti. Sen takia julkaisija on käyttänyt aineistonaan Berghin muistiinpanoja, ”saarnan juuria”. Bergh on hyödyntänyt saarnoissaan muiden tekemiä postilloja ja merkinnyt papereihinsa, kenen postillan mukaan hän on saarnan rakentanut. Berghin omissa muistiinpanoissa ei ole ollut kylliksi aineistoa, joten julkaisija on ottanut mukaan kaksi Steinhoferin saarnaa ja yhden J. O. Hoofin saarnan. Cleven mukaan hän on tehnyt melkein joka saarnaan korjauksia ja lisäyksiä, ja joissakin tapauksissa Berghin muistiinpanot ovat antaneet vain suunnan saarnan tekemiseen. Tiililä toteaakin: ”Emme siis ole suinkaan tämän kirjan ääressä lukemassa vain Berghiä, vaan lähinnä Berghiä ja Cleveä sekä lisäksi eräitä ulkomaisia saarnaajia”. Esipuheessaan Cleve arvioi tavoittaneensa Berghin ajatukset, jotka hän Berghin perheenjäsenenä ja apulaisena katsoi hyvin tunteneensa.

Tiililän mukaan Berghin postilla on tyypillinen pietistikirja, jonka ote on sekä herättävä että sielunhoidollinen.

## Laitoksia
* 

## Lähteet
* 

### Viitteet

__NOTOC__
Atbara

**Atbara** (myös *Atbarah*) on Niilin pohjoisin sivujoki Sudanissa ja Etiopiassa. Sen pituus on 1&nbsp;120 kilometriä.

Joki saa alkunsa Etiopian ylängöltä Tanajärven pohjoispuolelta ja virtaa etupäässä Sudanin tasangolla. Sen suurin sivujoki on Tekeze (Setit). Atbara ulottuu Niiliin vain sadekautena kesä-marraskuussa. Keskimääräinen virtaama on 32 kuutiometriä sekunnissa ja suurin virtaama 1&nbsp;815 kuutiometriä. Joen suussa on Atbaran kaupunki.

## Lähteet
Atbara (kaupunki)

**Atbara** (myös *Atbarah*) on kaupunki Sudanin Niilin osavaltiossa. Se sijaitsee Niilin rannalla Atbarajoen suussa. Asukkaita on 139&nbsp;300 henkeä (vuonna 2010).

Atbara on tärkeä liikenne- ja teollisuuskeskus. Sieltä on rautatie- ja maantieyhteydet Khartumiin, Port Sudaniin ja Wadi Halfaan.

## Lähteet

## Aiheesta muualla
Betty Blythe

**Betty Blythe** (synt. **Elizabeth Slaughter**, 1. syyskuuta 1893 Los Angeles, Kalifornia – 7. huhtikuuta 1972 Woodland Hills, Kalifornia) oli yhdysvaltalainen näyttelijä. Aiemmin teatterissa näytellyt Blythe siirtyi elokuvanäyttelijäksi vuonna 1918, aluksi newyorkilaisen Vitagraph Studiosin palveluksessa, jolta hän pian siirtyi Hollywoodin Fox-studiolle. Blythen tunnetuimpiin elokuviin kuuluvat *[[Saaban kuningatar (elokuva)|Saaban kuningatar]]* (1921) ja *[[Hän--!]]* (1925). Hän ansaitsi näyttelijänä huomattavan omaisuuden, mutta menetti kaiken vuoden 1929 pörssiromahduksessa. Blythe näytteli kaikkiaan 63 mykkä- ja 56 äänielokuvassa. Hänen viimeinen elokuvaesiintymisensä tapahtui vuonna 1964 valmistuneessa *[[My Fair Lady (elokuva)|My Fair Ladyssa]]*. Blythe on saanut tähden Hollywood Walk of Famelle.

## Lähteet

## Aiheesta muualla

*
Kalevan kisat 2011

**[[Kalevan kisat]] 2011** eli yleisurheilun Suomen-mestaruuskilpailut järjestettiin 4.–7. elokuuta 2011 Turussa.

Paavo Nurmen stadionilla vieraili kolmena kilpailupäivänä yhteensä noin 22&nbsp;500 maksanutta katsojaa; perjantaina 5. elokuuta noin 6&nbsp;000, lauantaina noin 8&nbsp;000 ja sunnuntaina noin 8&nbsp;500 katsojaa. Kävelykilpailut järjestettiin torstaina 4. elokuuta Aurajokirannassa.

## Mitalistit
### Miehet
#### Juoksu- ja kävelylajit

#### Kenttälajit

### Naiset
#### Juoksu- ja kävelylajit

#### Kenttälajit

## Kalevan malja

## Lähteet
* Turun Kalevan kisojen tulospalvelu 

### Viitteet

## Aiheesta muualla

* Kalevan kisat 2011 Turussa
Koodinimi Connor

**Koodinimi Connor** () on kanadalainen nuorille suunnattu toimintakomediasarja, jota kotimaassaan Kanadassa esittää televisiokanava *[[Family (televisiokanava)|Family]]*. Sarjan kertoo Connor Heathista, joka pääsee suojelemaan presidentin tytärtä Giselaa. Sarjan esitys suomessa alkoi Yle TV2:lla 1. elokuuta 2011 toisen tuotantokauden jaksoilla.

## Henkilöt
***Connor Heath**...Max Morrow
***Gisela Calicos**...Lola Tash
***Eduardo Garcia**...Gavin Fox  
***Ty Heath**...Dylan Authors
***Dave "Whynot" Wynott**...Jordan Francis
***Tanya Gilette**...Carleigh Beverly
***Lily Bogdakovitch**...Ana Golja

## 1. Tuotantokausi
# Arrival
# Proof
# Cover Story
# Trash Talk
# Stung
# Lockdown
# Lost In Translation
# Geolocked
# Diva
# Fashion Crimes
# Old Flame
# Ed Lite
# Password Protect

## 2. Tuotantokausi
# Tämä on henkilökohtaista! (engl. This time it's personal!)
# Feikkileikki (engl. Fake Out)
# Lokaa lasissa(engl. Background Check)
# Myyrämaailman hommia(engl. Whack-a-Mole)
# Kunnia kysymyksessä (engl. Hard Candy)
# Salaisuuksia ja valheita (engl. Secrets and Lies)
# Oppi kaataa ojaan(engl. Crash Course)
# Pakokeinoja (engl. Escape Artist)
# Pelon kasvot (engl. Fear Itself)
# Täystyrmäys (engl. Dead Drop)
# Dinner is Ruined
# Stop Bugging Me
# Rogue
# Spies vs. Spies
# Deadly Lipgloss
# Damage Control
# The Ticking House
# The Key
# 003rd Wheel
# Betrayals
# The Eye of Cordoba
# The Pod Couple
# Home Scary Home
# If You Could Read My Mind
Bo Klenberg

**Bo Gotthelm Klenberg** (10. lokakuuta 1924 Mikkeli – 31. tammikuuta 2011) oli Suomen merivoimien upseeri ja kontra-amiraali. Hän toimi tasavallan presidentin 1. adjutanttina vuosina 1974–1977 ja Suomen merivoimien komentajana vuosina 1977–1978.

## Elämä
Klenbergin vanhemmat olivat eläinlääkintäkenraalimajuri Gotthelm Gottfrid Klenberg ja Solange. Klenberg oli naimisissa Pulmu Hillervo o.s. Jalovaaran kanssa vuodesta 1946 vuoteen 1978. Klenbergin veli, amiraali Jan Klenberg toimi myös merivoimien komentajana ja myöhemmin Suomen puolustusvoimain komentajana.

Klenberg kirjoitti ylioppilaaksi vuonna 1943 Helsingin suomalaisesta lyseosta. Hän palveli jatkosodassa panssarilaiva Väinämöisellä vuosina 1943–1944. Hän suoritti vuosina 1944–1946 Merisotakoulun kurssin numero 18, jonka aikana hän yleni kadettikersantiksi. Sotakorkeakoulusta hän valmistui vuonna 1956. Hän toimi raivaajan päällikkönä vuonna 1946 sekä tykkiveneen ensimmäisenä upseerina vuonna 1947. Tykkivene Uusimaan päällikkönä hän oli vuosina 1948–1949. Koululaiva Suomen Joutsenen 1. upseerina hän palveli vuonna 1951. Merisotakoulussa hän opetti vuosina 1952–1953. Toisen Lippueen lippueupseerina hän toimi vuosina 1953–54. 

Sotakorkeakoulun jälkeen Klenberg toimi Pääesikunnassa toimistoupseerina vuosina 1957–1959. Merisotakoulun kadettiosaston johtajana hän oli vuonna 1960. Tasavallan presidentin toisena adjutanttina hän toimi vuosina 1961–1965 ja koululaiva ''Matti Kurjen'' päällikkönä vuosina 1965–1967. Suomen YK-edustuston sotilasedustajana ja sotilasasiamiehen apulaisena Washingtonissa ja Ottawassa Klenberg työskenteli vuosina 1968–1971. Turun Laivastoaseman päällikkönä hän toimi vuosina 1971–1974. Tasavallan presidentin ensimmäisenä adjutanttina hän palveli 1974–1977.

Presidentti Urho Kekkonen ei pitänyt Klenbergin luonteesta, joten joulukuussa 1976 Kekkonen sopi puolustusvoimien komentajan Lauri Sutelan kanssa, että Klenberg siirrettäisiin Merivoimien esikuntapäälliköksi, mistä tämä voisi edelleen siirtyä merivoimien komentajaksi kontra-amiraali Stig-Olof Wikbergin jäädessä eläkkeelle. Klenberg toimi merivoimien esikuntapäällikkönä vuonna 1977 ja merivoimien komentajana vuosina 1977–1978. Klenbergin ollessa vielä presidentin erikoistehtävissä hänen virka-asunnossaan Presidentinlinnassa sattui 24.–25. tammikuuta 1977 välisenä yönä kahden naiskanslistin välinen tappelu, jossa toinen sai ilmeisesti potkusta aiheutuneen silmävamman. Tapaus nousi julkisuuteen seuraavana talvena *[[Ilta-Sanomat|Ilta-Sanomien]]* uutisoitua kanslistin tekemästä rikosilmoituksesta. Skandaalin seurauksena Klenberg joutui eroamaan merivoimien johdosta huhtikuussa 1978. Toinen naisista tuomittiin kesäkuussa 1978 Helsingin raastuvanoikeudessa törkeästä pahoinpitelystä ehdolliseen vankeuteen ja korvauksiin. Tapaus vaikutti osaltaan siihen, että asetusmuutoksella presidentin adjutantin asemaa alennettiin suhteessa presidentin kanslian päällikköön.

Ylennykset: aliluutnantti 1944, luutnantti 1946, yliluutnantti 1952, kapteeniluutnantti 1953, komentajakapteeni 1961, komentaja 1965, kommodori 1974, kontra-amiraali 1977.

## Lähteet
* https://runeberg.org/kuka/1978/0400.html

### Viitteet
Oiva Lennes

**Oiva Uljas (Ola) Lennes** (synt. **Löfberg**, 2. syyskuuta 1906 Vaasa – 18. heinäkuuta 1981 Helsinki) oli suomalainen upseeri ja kontra-amiraali. Hänen vanhempansa olivat uunimestari Karl Löfberg ja Wilhelmiina Sundberg. Lennes kirjoitti ylioppilaaksi Vaasan suomalaisesta lyseosta vuonna 1925.

Hän suoritti 1925–1928 Kadettikoulun kadettikurssin nro 4, jonka aikana hän yleni kadettialikersantiksi. Kadettikurssin jälkeen hän palveli eri tehtävissä, kuten Tykkivene Turunmaan päällikkönä 1935. Viimeisenä palvelustehtävänään hän toimi merivoimien komentajana 1964–1966 ylennettynä kontra-amiraaliksi. Lennes siirtyi reserviin vuonna 1966.

Lennes oli osa Vaasan Palloseuran jalkapallojoukkuetta vuonna 1925.

## Lähteet
* 
### Viitteet
Atbarah

**Atbarah** tarkoittaa seuraavia asioita:

* Atbarah (Atbara), joki Sudanissa ja Etiopiassa
* Atbarah (Atbara), kaupunki Sudanissa
Sunday

**Sunday** () voi tarkoittaa esimerkiksi:

## Elokuva, televisio ja radio
* ''Sunnuntai'' (elokuva), yhdysvaltalaisen elokuvan ohjannut Jonathan Nossiter
* ''Sunday'' (televisioelokuva), vuonna 2002 ilmestynyt Charles McDougallin ohjaama televisioelokuva
* ''Sunday'' (australialainen televisio-ohjelma), ajankohtaisohjelma
* ''Sunday'' (uusi-seelantilainen televisio-ohjelma), ajankohtaisohjelma
* ''Sunday'' (radio-ohjelma), brittiläinen uskonnollinen ajankohtaisohjelma

## Musiikki
* "Sunday" (Cranberriesin kappale)
* "Sunday" (Hurtsin kappale)
* "Sunday" (Sonic Youthin kappale)
* "Sunday (The Day Before My Birthday)", Mobyn kappale
* "Sunday", Bloc Partyn kappale albumilta *[[A Weekend in the City]]*
* "Sunday", David Bowien kappale albumilta *[[Heathen]]*
* "Sunday", Sia Furlerin kappale albumilta *[[Colour the Small One]]*
* The Sundays, brittiläinen rockyhtye
* Sunday, saksalainen solistiyhtye

## Sukunimi
* Billy Sunday (1862–1935), yhdysvaltalainen baseball-pelaaja ja evankelista
* Helen Thompson Sunday (1868–1957), yhdysvaltalainen evankelista
* Ibrahim Sunday (s. 1950), ghanalainen jalkapalloilija
* Stephen Sunday (s. 1988), nigerialaissyntyinen espanjalainen jalkapalloilija
Suomen Tolkien-seura Kontu

**Suomen Tolkien-seura Kontu ry** (vuoteen 2012 asti *Suomen Tolkien-seura ry*) on vuonna 1992 perustettu yhdistys, joka on osa kansainvälistä Tolkien-fandomia. Seura on tarkoitettu kirjailija J. R. R. Tolkienin tuotannon ja muun fantasiakirjallisuuden ystäville. Seura perustettiin Helsingissä Tolkienin satavuotispäivänä 3. tammikuuta 1992. Seura on julkaissut neljä kertaa vuodessa ilmestynyttä *Legolasta*, Suomen ainoaa pelkästään fantasiakirjallisuuteen keskittynyttä fanzinea. Seura jakaa Kuvastaja-palkintoa parhaalle suomalaiselle fantasiakirjalle.

## Toiminta

Seura julkaisee *Legolaksen* lisäksi neljästi vuodessa ilmestyvää tiedotuslehteä *Hobittilan sanomia*. Yhdistys järjestää virallisia jäsentapaamisia kuudesti vuodessa ja paikallisyhdistykset eli smialit järjestävät kuukausitapaamisia. *Smial* on Tolkienin hobittien kieltä ja tarkoittaa heidän kotikoloaan. Seura tekee tiivistä yhteistyötä Suomen suurimman Tolkien-aiheisen verkkosivusto Konnun kanssa, jossa on wiki-muotoinen tietopankki *Kontuwiki*, Tolkien-aiheisia uutisia ja keskustelupalsta *Vihreä Lohikäärme*, jota käytetään myös seuran tapahtumien järjestämiseen ja niistä tiedottamiseen.

## Historia

Suomen Tolkien-seuran alku juontuu vuoden 1990 Worldconiin, jonka Tolkien-teema innoitti vierailevia suomalaisen science fiction -fandomin edustajia. Jukka Halme, Marko Kivelä, Leena Peltonen ja Johanna Vainikainen-Uusitalo keskustelivat suomalaisen Tolkien-aiheisen lehden tekemisestä. Helsingin sf-tapaamisessa 3. tammikuuta 1991 Halme, Kivelä ja Vainikainen laativat peruskirjan ”Tolkien-painotteiselle fantasialehdelle”. Vainikaisen päätoimittama ensimmäinen *Legolas* ilmestyi Finnconissa 1991 ja sen pääartikkelina oli Leena Peltosen ”Sormuksen orjat”. Finnconin jälkeen Mikael Ahlström ja Johanna Vainikainen ryhtyivät järjestämään Tolkien-seuran perustamista Suomeen. Seuran perustava kokous pidettiin Uudella ylioppilastalolla 3. tammikuuta 1992 Tolkienin satavuotissyntymäpäivänä.

Seuran tunnukseksi valittiin vuonna 1994 Tove Janssonin piirtämä kuva ”Bilbo drömmer om ett äventyr”, joka oli alun perin ilmestynyt osana *[[Hobitti eli sinne ja takaisin|Hobitin]]* ruotsalaisen laitoksen kuvitusta. 

Vuonna 2012 Verkkoyhteisö Kontu ry, joka oli perustettu vuonna 2006 Kontu-sivuston tueksi, yhdistyi Suomen Tolkien-seuran kanssa. Yhdistyksen nimeksi tuli Suomen Tolkien-seura Kontu ry.

## Lähteet

## Aiheesta muualla
* Suomen Tolkien-seura.
61 (luku)

**61** (**kuusikymmentäyksi**) on luonnollinen luku, jota edeltää luku 60 ja seuraa luku 62.

## Matematiikassa

          *
        * * *
      * * * * *
    * * * * * * *
  * * * * * * * * *
* * * * * * * * * * *
  * * * * * * * * *
    * * * * * * *
      * * * * *
        * * *
          *
61 on keskitetty neliöluku.

* 61 on alkuluku.
* 61 on Pythagoraan alkuluku: 15 \cdot 4 + 1.
* 61 on 59:n alkulukukaksonen.
* 61 on Mersennen alkuluvun 2^{61}-1 eksponentti.
* 61 on keskitetty neliöluku (katso kuva), koska se on kahden peräkkäisen neliöluvun summa: 5^2+6^2.
* 61 on keskitetty kuusikulmioluku (katso kuva), koska se on kahden peräkkäisen kuutioluvun erotus: 5^3-4^3.
* 61 on keskitetty kymmenkulmioluku.
* 61 on palindromi senaarijärjestelmässä: 1416.
* 61 voidaan muodostaa kolmen eri neliöluvun summana: 6^2+4^2+3^2.
* 61 esiintyy kahdessa jaottomassa Pythagoraan kolmikossa:  ja .
* 61 on toinen alkuluku takaperin binäärijärjestelmässä: 61 = 111101_2 ja 101111_2 = 47.
* 61 on toinen alkuluku takaperin oktaalijärjestelmässä: 61 = 75_8 ja 57_8 = 47.
* 61 on pienin alkuluku, joka on myös neliöluku takaperin.
* 61:n kuutiossa ei ole samaa numeroa kahdesti oktaalijärjestelmässä: 61^3 = 673245_8.
* 61 ensimmäisen puolialkuluvun summa on puolialkuluku.

## Luonnontieteissä
* 61 on prometiumin järjestysluku jaksollisessa järjestelmässä.
* Nikkeli-61 on nikkelin vakaa isotooppi.
* 61 Danaë on pikkuplaneetta.
* 61 Cygni on kaksoistähti lähellä Maata.
* Messier 61 on kierteisgalaksi.

## Muissa yhteyksissä
* 61 on Australian kansainvälinen suuntanumero.
* Eurooppatie E61 kulkee Itävallan ja Slovenian välillä.
* Entinen kantatie 61 kulki Viipurin ja Lahdenpohjan välillä ja myöhemmin Haminan ja Taavetin välillä.
* Richard Nixon erosi Yhdysvaltain presidentin virasta 61-vuotiaana.

## Lähteet
Kudeneule

**Kudeneule Oy** oli vuosina 1951–1975 toiminut suomalainen trikoo- ja sukkatehdas. Sen tuotemerkki oli **Hyvon** (Hyvon < hyv(ä) + on). Kudeneule aloitti toimintansa Helsingissä 1951 ja vuonna 1955 Hankoon valmistui Viljo Revellin suunnittelema tehdas, jonne Helsingin tuotanto siirtyi 1957. Vuonna 1961 Kudeneule oli Pohjoismaiden suurin puuvillaisten alusasujen valmistaja. Tuolloin henkilökuntaa oli 550. Vuonna 1963 rakennettiin tehdas myös Saloon. Yhtiön perustaja ja johtaja oli Aarne Karjalainen.

Kun yritys oli vahvimmillaan 1970-luvun alussa, mainosmies Matti Viherjuuri kehitti sille mieleenjäävän iskulauseen "Hyvon yllä ja hyv'on olla". Kun Aarne Karjalaisen terveys alkoi heiketä, hän luopui käytännön johtajuudesta. Toimitusjohtajana toimi hänen jälkeensä vuosina 1971–1973 Veikko Sjöblom. Yritys päätyi konkurssiin vuonna 1976. Silloin sillä oli Hangon ja Salon lisäksi tehtaat myös Haukiputaalla ja Simossa. Aarne Karjalaisen poika Jussi Karjalainen aloitti tuotannon uudelleen vuonna 1977 nimellä Hyvon Oy. Tuotemerkki Hyvon siirtyi myöhemmin Finnwearin omistukseen ja Finnwear vuonna 2001 Nanson omistukseen. Hangon-tehtaassa on vuodesta 1978 lähtien toiminut alumiinisia tölkkejä ja putkiloita valmistava Printal Oy.

## Lähteet

## Kirjallisuutta
* 
* 

## Aiheesta muualla
*Hyvon Tulipunakukka, Kudeneuleen tv-mainos vuodelta 1971. Kansallinen audiovisuaalinen instituutti.
James Martin Hayes

**James Martin Hayes** (27. toukokuuta 1924 Halifax – 2. elokuuta 2016) oli kanadalainen roomalaiskatolinen arkkipiispa. Hänet vihittiin papiksi 15. kesäkuuta 1947 ja nimitettiin Halifaxin vihkipiispaksi sekä Reperin titulaaripiispaksi 5. helmikuuta 1965. Piispaksi vihkiminen seurasi 20. huhtikuuta. Pääkonsekraattorina toimi Sergio Pignedoli, jota avustivat Alfred Bertram Leverman ja Albert Leménager.

Hayes nimitettiin 22. kesäkuuta 1967 Halifaxin arkkipiispaksi, jona hän toimi, kunnes jäi eläkkeelle 6. marraskuuta 1990. Hayes osallistui Vatikaanin toiseen kirkolliskokoukseen.

## Lähteet
Albert Leménager

**Albert Leménager** (13. helmikuuta 1900 – 17. elokuuta 1967) oli kanadalainen roomalaiskatolinen piispa. Hänet vihittiin papiksi 5. huhtikuuta 1924 ja nimitettiin Yarmouthin piispaksi 6. heinäkuuta 1953. Piispaksi vihkiminen seurasi 31. elokuuta. Pääkonsekraattorina toimi Ildebrando Antoniutti, jota avustivat Camille-André Le Blanc ja Albini LeBlanc. Leménager osallistui Vatikaanin toiseen kirkolliskokoukseen ja kuoli 67-vuotiaana elokuussa 1967.

## Lähteet
Abel Costas Montaño

**Abel Costas Montaño** (25. toukokuuta 1920 Pocona – 11. helmikuuta 2015) oli bolivialainen roomalaiskatolinen piispa. Hänet vihittiin papiksi 22. syyskuuta 1945 ja nimitettiin Cochabamban vihkipiispaksi sekä Novin titulaaripiispaksi 11. marraskuuta 1968. Piispaksi vihkiminen seurasi 6. tammikuuta 1969; pääkonsekraattorina toimi paavi Paavali VI, jota avustivat Sergio Pignedoli ja Ernesto Civardi.

11. joulukuuta 1974 Costas Montaño sai nimityksen Tarijan hiippakunnan piispaksi. Hän jäi eläkkeelle 20. lokakuuta 1995.

## Lähteet
René Fernández Apaza

**René Fernández Apaza** (9. tammikuuta 1924 – 14. elokuuta 2013) oli bolivialainen roomalaiskatolinen arkkipiispa. Hänet vihittiin papiksi 28. marraskuuta 1948 ja nimitettiin Oruron hiippakunnan piispaksi 2. maaliskuuta 1968. Piispaksi vihkiminen seurasi 21. huhtikuuta. Pääkonsekraattorina toimi José Clemente Maurer, jota avustivat Jorge Manrique Hurtado ja Luis Aníbal Rodríguez Pardo. 30. heinäkuuta 1975 Fernández Apaza nimitettiin Bolivian sotilaspiispaksi, jona hän toimi, kunnes erosi 17. toukokuuta 1986.

21. marraskuuta 1981 Fernández Apaza sai nimityksen Sucren koadjuuttoriarkkipiispaksi; 30. marraskuuta 1983 hänestä tuli Sucren arkkipiispa. 16. huhtikuuta 1988 Fernández Apaza nimitettiin Cochabamban arkkipiispaksi, jona hän toimi, kunnes jäi eläkkeelle 8. heinäkuuta 1999.

## Lähteet
Uefan karsinnat jalkapallon maailmanmestaruuskilpailuihin 2014

**[[Jalkapallon maailmanmestaruuskilpailut 2014|Vuoden 2014 jalkapallon MM-kilpailujen]] [[Vuoden 2014 jalkapallon maailmanmestaruuskilpailujen karsinnat|karsintoihin]]** osallistui Euroopan maanosaliitosta UEFA:sta 53 joukkuetta, jotka kilpailivat kolmestatoista paikasta Brasiliassa pelattavaan lopputurnaukseen.

## Karsintasysteemi
Karsinnoissa joukkueet jaettiin yhdeksään lohkoon, joista kahdeksaan kuului kuusi ja yhteen viisi joukkuetta. Lohkon joukkueet kohtasivat toisensa kahdesti, kerran kotona ja kerran vieraissa. Kaikki yhdeksän lohkovoittajaa pääsivät suoraan lopputurnaukseen. Kahdeksan parasta lohkokakkosta pelasivat keskenään kaksoisottelusta koostuvan jatkokarsinnan neljästä muusta paikasta. Lohkokakkosten pistevertailussa kuuden joukkueen lohkojen viimeiseksi jääneitä joukkueita vastaan käytyjä otteluita ei huomioitu.

### Sijoitusten määrittäminen
FIFA on päättänyt kaikille maanosille yhteisestä tavasta ratkaista sijoitukset joukkueitten kesken:
# kaikkien otteluiden pisteet
# kaikkien otteluitten maaliero
# kaikkien otteluitten tehdyt maalit
# keskinäiset ottelut
# keskinäisten otteluitten maaliero
# keskinäisten otteluitten tehdyt maalit
# keskinäisten otteluitten vierasotteluissa tehdyt maalit
# arpa tai uusintaottelu

## Lohkoarvonnat
Joukkueet jaettiin FIFA-rankingin perusteella kuuteen arvontakoriin. Korissa A oli arvontahetkellä rankingin yhdeksän parasta, korissa B seuraavat yhdeksän ja niin edelleen. Korissa F oli kahdeksan rankingiin arvontahetkellä heikoimmin sijoitettua joukkuetta. Jokaisesta korista otettiin yksi joukkue ensimmäisen karsintakierroksen jokaiseen lohkoon. Arvonta suoritettiin Rio de Janeirossa 30. heinäkuuta 2011.

Johtuen valtioiden välisistä konflikteista Armenian ja Azerbaidžanin sekä Venäjän ja Georgian välillä, joukkueet arvottiin siten, että ne eivät voineet joutua keskenään samaan lohkoon. Tosin kaksi ensin mainittua olivat samassa arvontakorissa, eivätkä ne siten olisi edes voineetkaan joutua samaan lohkoon.

### Korit

## Ensimmäinen kierros

### Lohko A

### Lohko B

### Lohko C

### Lohko D

### Lohko E

### Lohko F

### Lohko G

### Lohko H

### Lohko I

## Toinen kierros
Toiselle kierrokselle pääsevät kahdeksan parasta 1. kierroksen lohkoissaan toiseksi sijoittunutta joukkuetta. Näin ollen Tanska putosi 2. kierrokselta. 
Joukkueet jaettiin kahteen koriin FIFA-rankingin perusteella. Arvonta suoritettiin Zürichissä 21. lokakuuta 2013.

### Ottelut



----



----



----



## Lähteet
Amar

**Amar** voi tarkoittaa muun seuraavia:

*Amar, intialainen elokuva vuodelta 1954
*Amar, naisten sukka- ja sukkahousumerkki, ks. Nanso, Kerilon
*Amar, Portugalin edustuskappale vuoden 2005 Eurovision laulukilpailussa 
*Amar, etunimenä:
**Amar Benikhlef (s. 1982), algerialainen judoka
**Amar Bose (s. 1929), intialaistaustainen yhdysvaltalainen insinööri, Bose Corporationin perustaja
**Amar Dhanjan (s. 1982), intialaistaustainen brittiläinen laulaja
**Amar Pal (1922–2019), intialainen bengalien kansanlaulujen laulaja
*Amar, sukunimenä:
**Anandyn Amar (1886–1941), mongolialainen poliitikko
**Baptiste Amar (s. 1979), ranskalainen jääkiekkoilija
**Jean-Pierre-André Amar (1755–1816), ranskalainen vallankumouksellinen
**Ludu Daw Amar (1915-2008), burmalainen kirjailija, toimittaja ja poliittinen aktivisti.
Fernando Teixeira Vitienes

**Fernando Teixeira Vitienes** (s. 28. heinäkuuta 1971 Santander, Kantabria, Espanja) on espanjalainen jalkapalloerotuomari. Hän on tuominnut Espanjan pääsarjassa Primera Divisiónissa vuodesta 2003.

Myös Teixeira Vitienesin veli José Antonio Teixeira Vitienes on pääsarjatason jalkapalloerotuomari.

## Ura
Teixeira Vitienes pelasi nuorena jalkapalloa lähiönsä joukkueessa. Hän kiinnostui tuomaroinnista 14-vuotiaana setänsä Andrésin rohkaisemana, joka oli myös tuomari. Hän pääsi Espanjan neljännen sarjatason Tercera Divisiónin tuomariksi vuonna 1992 vain 21-vuotiaana. Hänet ylennettiin Segunda División B:hen vuonna 1996, ja Segunda Divisióniin vuonna 1999. Primera-debyyttinsä Teixeira Vitienes teki 2. syyskuuta 2003 ottelussa Real Sociedad – Celta Vigo.
Kansainvälisen jalkapalloliiton FIFA:n kansainväliseksi erotuomariksi hänet valittiin vuonna 2009. Ensimmäisen kansainvälisen ottelunsa Teixeira Vitienes tuomitsi 10. helmikuuta 2009 Corkissa pelatussa alle 21-vuotiaiden ystävyysottelussa Irlanti–Saksa.

Kauden 2010–2011 jälkeen Teixeira Vitienes on tuominnut 144 Primera Divisiónin ottelua. Lisäksi hän on tuominnut muun muassa 2010 Supercopa de Españan toisen osan, kolme Mestarien liigan karsintaottelua, yhden EM-karsintaottelun sekä yhden ottelun Romanian liigaa kaudella 2009–2010.

## Lähteet
Bugarach

**Bugarach** on kunta Ranskassa Auden departementissa. Kunnan näkymää hallitsee 1&nbsp;231 metriä korkea vuori Pech de Bugarach.
 
Bugarach on saanut julkisuutta, sillä new age -uskovaisten mukaan sen piti olla ainoa paikka, joka säilyy joulukuussa 2012 tapahtuvasta maailmanlopusta. Maailmanlopun odotuksesta ja odotetun päivän jälkeisistä tapahtumista on tehty dokumenttielokuva *Bugarach*.

## Lähteet

## Aiheesta muualla
Kuntamarkkinat

**Kuntamarkkinat** on vuosittain Suomen Kuntaliiton järjestämä julkisalan huippufoorumi, johon kuntien, valtion ja muun julkisen hallinnon päättäjät sekä palveluiden tarjoajat kokoontuvat. Tapahtuma järjestetään Helsingin Kalliossa Kuntaliiton toimitalossa, Kuntatalossa. Tapahtuman ohjelma koostuu seminaareista, tietoiskuista ja lukuisista mielenkiintoisista näyttelyosastoista.  Kuntamarkkinat on yksi KL-Kustannus Oy:n tuotteista. KL-Kustannus Oy:n muita tuotteita Kuntamarkkinoiden lisäksi ovat Kuntalehti, KuntaTV ja Kuntatekniikka-lehti. 

## Aiheesta muualla
*Kuntalehti
*Kuntaliitto
*Kuntamarkkinat
*KuntaTV
*Kuntatekniikka
João Souza

**João Olavo Soares de Souza** (s. 27. toukokuuta 1988 Mogi das Cruzes) on brasilialainen tennispelaaja. Parhaimmillaan hän on ollut kaksinpelissä ATP-listan sijalla 84 syyskuussa 2011.

Souza on voittanut urallaan kolme ATP-haastajaturnausta. Ensimmäinen voitto tuli huhtikuussa 2010, kun hän voitti Bogotán finaalissa Alejandro Fallan. Toisen voittonsa Souza otti syyskuussa 2010 voitettuaan Bogotán toisen turnauksen finaalissa Reda El Amranin. Kolmas ja viimeisin turnausvoitto tuli huhtikuussa 2011 Santosissa, jossa hän voitti finaalissa Diego Junqueiran. Grand Slam -turnausten pääsarjaan Souza ei ole selviytynyt vielä kertaakaan.

ATP-turnauksen pääsarjassa Souza pelasi ensimmäisen kerran Santiago de Chilessä helmikuussa 2010. Karsintojen kautta turnaukseen päässyt Souza eteni välieriin asti, jossa hävisi maailmanlistan sijalla 29 olleelle Juan Mónacolle. Toisen välieräpaikkansa ATP-kiertueella Souza saavutti elokuussa 2011 Kitzbühelin turnauksessa.

Grand Slam -turnauksessa Souza pelasi ensimmäisen kerran Yhdysvaltain avoimissa 2011, jossa hän hävisi ensimmäisellä kierroksella Robby Gineprille.

## Lähteet

## Aiheesta muualla
* João Souza ATP:n sivuilla
Supercopa de España 2010

**Supercopa de España 2010** oli espanjalainen jalkapallokilpailu, joka pelattiin 14. ja 21. elokuuta 2010. Kaksiosaisessa ottelussa pelasivat kauden 2009–2010 Primera Divisiónin mestari Barcelona, ja Copa del Reyn voittaja Sevilla. Barcelona voitti otteluparin ja seurahistoriansa yhdeksännen Supercopan yhteismaalein 5-3.

## Ottelun tiedot

### 1. osa

### 2. osa
Kunta.tv

**Kunta.tv** oli kunta-alan asioita käsittelevä sivusto, joka sisälsi kunta-alan ammattilaisille, päättäjille ja viranhaltijoille sekä julkisen hallinnon kehitystyötä tekeville sidosryhmille suunnattuja videoita ja suoria lähetyksiä. Kunta.tv oli osa KL-Kustannuksen tarjontaa. Vuonna 2023 Kunta.tv muutti nimensä ja toimii nykyään videotuotantoyksikkönä nimellä Studio Linjat. Studio Linjat tarjoaa striimaus- ja videopalveluita asiantuntijaorganisaatioiden tarpeisiin Kuntatalossa sijaitsevilla studioillaan.  

Videotoiminta alkoi verkossa vuonna 2005 yksityisen Kuntatelevisio Oy:n Kuntakanavana. KL-Kustannus Oy oli Kuntatelevisio Oy:n osakas. Kuntatelevisio Oy lakkautettiin vuonna 2010, jolloin toiminta alkoi Kunta.tv -nimellä osana KL-Kustannusta. 

Kunta.tv tuotti itsenäisesti suoria lähetyksiä vuodesta 2014 ja videosivuston sisältö koostui enimmäkseen suorista lähetyksistä ja webinaareista. Kuntalehden toimittajat tuottivat Kunta.tv:n toimitukselliset videot. 

Studio Linjat toimii nykyään Kuntatalolla. Muita KL-Kustannus Oy:n tuotteita ovat Kuntalehti, Kuntamarkkinat ja Kommuntorget-lehti.  

## Aiheesta muualla
*Studio Linjat 
*Kuntalehti
*KL-Kustannus
*Kuntaliitto
James Magnussen

**James Magnussen** (s. 11. huhtikuuta 1991 Port Macquarie) on australialainen uimari, 100 metrin vapaauinnin maailmanmestari. Hän edustaa Sopac Swim Clubia ja häntä valmentaa Brant Best.

Magnussen sai 4&nbsp;×&nbsp;100&nbsp;metrin vapaauintiviestissä 2010 hopeaa Irvinen Tyynenmeren-mestaruuskilpailuissa ja kultaa Delhin Kansainyhteisön kisoissa. Hän voitti Shanghain MM-kilpailuissa 2011 kultaa 100 metrin vapaauinnissa ajalla 47,63 ja 4&nbsp;×&nbsp;100&nbsp;metrin vapaauintiviestissä, jonka avausosuudella hän ui ajan 47,49. Lisäksi hän sai hopeaa 4&nbsp;×&nbsp;100&nbsp;metrin sekauintiviestissä. Kesäolympialaisissa 2012 Lontoossa Magnussen voitti olympiahopeaa 100 metrin vapaauinnista. Magnussen lähti matkalle sen ennakkosuosikkina, mutta hävisi lopulta Yhdysvaltain Nathan Adrianille yhden sekunnin sadasosan. Lisäksi hän kuului Australian pronssijoukkueeseen 4&nbsp;×&nbsp;100&nbsp;m sekauintiviestissä.

Barcelonan MM-kilpailuissa 2013 Magnussen voitti kultaa 100 metrin vapaauinnissa ajalla 47,71. Lisäksi hän kuului Australian hopeajoukkueeseen 4&nbsp;×&nbsp;100&nbsp;m sekauintiviestissä. Glasgow'n Kansainyhteisön kisoissa 2014 hän voitti kultaa 100 metrin vapaauinnissa sekä 4&nbsp;×&nbsp;100&nbsp;m vapaauintiviestissä. Lisäksi hän sai hopeaa 4&nbsp;×&nbsp;100&nbsp;m sekauintiviestissä ja pronssia 50 metrin vapaauinnista. Saman vuoden Tyynenmeren-mestaruuskilpailuissa hän saavutti kultaa 4&nbsp;×&nbsp;100&nbsp;metrin vapaauintiviestissä ja pronssia 100 metrin vapaauinnissa. Rio de Janeiron olympialaisissa 2016 hän sai pronssia 4&nbsp;×&nbsp;100&nbsp;m vapaauintiviestissä. Gold Coastin Kansainyhteisön kisoissa 2018 hän voitti samassa lajissa kultaa. 

## Lähteet
Kuntatekniikka (lehti)

**Kuntatekniikka** oli kuntatekniikan alalla toimiville suunnittelijoille, toteuttajille, käyttäjille ja päättäjille suunnattu ammattilehti. Lehteä julkaistiin vuosina 1946–2024. Lehteä julkaistiin nimellä *Kunnallistekniikka* 1990-luvun puoleenväliin saakka, jolloin lehti sai nykyisen nimensä. Lehden päätoimittajana toimi 1. huhtikuuta 2016 lähtien Markku Vento.

Lehti käsitteli kuntien tekniseen suunnitteluun, suunnittelun toteutukseen sekä kuntatekniikan käyttöön ja kunnossapitoon liittyviä teemoja. *Kuntatekniikka*-lehden juttuaiheina olivat perinteiset kunnallistekniikan alueet: Vesi-, jäte- ja energiahuolto, sekä kadunrakennus ja -kunnossapito. Muita aiheita edellämainittujen lisäksi olivat myös liikenne, maanmittaus, kaavoitus, ympäristönsuojelu, satamatoiminta ja asuntotuotanto.

*Kuntatekniikka*-lehti oli osa KL-Kustannus Oy:n tuoteperhettä.

## Historia
Vuonna 1946 Suomen Kunnallisteknillinen Yhdistys alkoi julkaista lehteä nimellä *Kunnallistekniikka-Kommunalteknik*. Vuonna 1994 yhdistyksen nimi muuttui muotoon Suomen kuntatekniikan yhdistys, ja vuoden 1995 alusta lähtien lehden nimi muutettiin vastaavasti muotoon *Kuntatekniikka*. Vuonna 2003 lehden kustannus siirrettiin Rakkennustieto Oy:lle Suomen kuntatekniikan yhdistyksen vastatessa yhä journalistisesta sisällöstä. Ratkaisu ei ollut pitkäaikanen, ja Suomen kuntatekniikan yhdistys sopi Kuntaliiton alaisen KL-Kustannus Oy:n kanssa lehden yhdistämisestä *Tekniikka ja Kunta* -lehden kanssa. Vuodesta 2006 eteenpäin *Kuntatekniikka*-lehti ilmestyi KL-Kustannus Oy:n kustantamana ja toimittamana. Lehti lakkautettiin vuonna 2024 taloudellisen kannattamattomuuden takia. Viimeinen numero ilmestyi joulukuussa 2024.

## Lähteet

## Aiheesta muualla
*Kuntalehti
Al-Qatrun

**Al-Qatrun** (myös *Al Gatrun*, *Al Katrun*) on Fezzanin eteläisin keidaskaupunki Libyan lounaisosassa. Se sijaitsee Murzuqin hiekkameren itäpuolella 310 kilometriä Sebhasta etelään. Asukkaita on 3&nbsp;800 henkeä.

Al-Qatrunin kautta kulki aikaisemmin Fezzanin ja Kanem-Bornun välinen kauppareitti. Seudun asukkaat ovat kanureihin sekoittuneita tubuja. Paikallisia elinkeinoja ovat taatelipalvelujen kasvattaminen sekä viljan ja puutarhakasvien viljely. Keitaalla tuotetaan myös soodaa. Al-Qatrunista johtaa päällystetty maantie Nigerin rajalla sijaitsevalle Tumun raja-asemalle. Nähtävyyksiin kuuluu italialaisten rakentama linnake.

## Lähteet
Juhlalevy (Aimo Saxelinin albumi)

**Aimo Saxelin – Juhlalevy** on Aimo Saxelinin kokoelma-albumi, joka julkaistiin vuonna 2011 levymerkillä Salix.

## Kappaleet
#Ilta Linnanmäellä
#Paula
#Tango meille
#Et kaipuuta näyttää saa
#Katkeraa
#Renee
#Syys sydämessä
#Rakkauden syksy
#Silloin olen onnellinen
#Eron hetki on kaunis
#Kylmät kuulet
#La Paloma
#Valkovuokot
Fada

**Fada** on kaupunki Tšadin koillisosassa Ennedin ylätasangolla. Se on Länsi-Ennedin alueen ja siihen kuuluvan Fadan departementin keskus. Kaupungissa on 23&nbsp;800 asukasta (vuonna 2005).

Fadasta on maantieyhteys Abéchéen ja siellä on myös lentokenttä. Nähtävyyksiin kuuluvat seudun kalliomuodostelmat ja luolamaalaukset sekä kaupungin kaakkoispuolella sijaitseva, niilinkrokotiileistaan tunnettu Archein vesialue.

## Lähteet
El Obeid

**El Obeid** () on kaupunki Sudanin keskiosassa. Se on Pohjois-Kordofanin osavaltion keskus. Asukkaita on 399&nbsp;000 henkeä (vuonna 2010).

Kaupunki on maailman suurimman arabikumintuotantoalueen keskus ja tärkeä liikenneristeys. Sieltä on maantie-, rautatie- ja lentoyhteydet Khartumiin. Nähtävyyksiin kuuluu mahdilaisten ja englantilaisten välillä käydyn Šeikanin taistelun museo ja vuonna 1971 valmistunut roomalaiskatolinen katedraali.

## Lähteet
Nokia 702T

**Nokia 702T** on matkapuhelinvalmistaja Nokian kesäkuussa 2011 julkaistu Kiinan markkinoille suunnattu Symbian Anna-käyttöjärjestelmällä toimiva QWERTY-näppäimistöllä varustettu älypuhelin. Se muistuttaa hyvin paljon Nokia E6-puhelinta.

## Virrankulutus
Nokia 702T:ssä on 1&nbsp;200 milliamppeeritunnin BL-4D-akku (Li-Ion).

## Paikannus
702T:ssä on GPS-paikannus A-GPS-toiminnolla sekä kompassi.

## Muita tietoja
*Kiihtyvyystunniston/läheisyystunnistin
*WAP 2.0/HTML/xHTML-internetselain
*Sähköposti
*Kuoret ruostumatonta terästä

## Lähteet
*Nokia 702T - GSMArena (englanniksi)
*Nokia julkisti uudet Symbian-älypuhelimet Kiinaan - Tietokone.fi (suomeksi)
26 Draconis

**26 Draconis** (26 Dra, HR 6573) on himmeä tähti Lohikäärmeen tähdistössä. Sen etäisyys Maasta on 46 valovuotta.

## 26 Draconis AB ja GJ 685

Tähden 26 Draconis koordinaatit taivaanpallolla rektaskensio 17h 34m 59.5940s deklinaatio +61° 52′ 28.394″. AB on spektroskooppinen kaksoistähti, spektrit F9V/K3V näyttävät yhdessä G0Va:lta. Kiertoaika on 76,1 vuotta ja radan eksentrisyys 0,18.

Lisäksi tähtiä näyttää kiertävän kolmas komponentti GJ 685 12.2 kaarisekunnin päässä päätellen yhteisestä ominaisliikkeestä. GJ 685 on M1V-tyypin punainen kääpiö. Tähtipari AB on kohtalaisen metalliköyhä ja tähdeksi melko vanha, ikäarvio 8,4-11,5 miljardia vuotta. Tähtien 26 Dra AB massat 1.30 ja 0.83 Auringon massaa.
Stadium Arcadium Tour

**Stadium Arcadium Tour** on Red Hot Chili Peppersin konserttikiertue. Kiertueen aikana yhtye kiersi kolmesti Eurooppaa, kerran Australiaa ja Aasiaa, sekä kahdesti Pohjois-Amerikkaa. Kierueen aikana yhtyeen nykyinen kitaristi Josh Klinghoffer toimi toisena kitaristina. Kietueen jälkeen yhtye jäi tauolle, jonka aikana kitaristi John Frusciante erosi yhtyeestä.

## Kiertueen päivämäärät: 2006
### Mainos-kiertue

### Euroopan kiertue 1

## Lähteet
9007 James Bond

**9007 James Bond** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Antonín Mrkos vuonna 1983. Pikkuplaneetta sai nimensä kirjailija Ian Flemingin luoman brittiläisen salaisen agentin James Bondin mukaan. Ennen nimeämistään tämä asteroidi tunnettiin tunnuksella **1983 TE1**. Koska James Bondin absoluuttinen magnitudi (H) 13,9, sen läpimitta on todennäköisesti välillä 4–9 kilometriä.

## Lähteet
*JPL Small-Body Database Browser: 9007 James Bond (1983 TE1) 
*BBC News: Sci/Tech: The name's Bond, James Bond 
*ABSOLUTE MAGNITUDE (H) 
*Numbered minor planets
Pekka Joutsi

**Pekka Kalervo Joutsi** (s. 1. marraskuuta 1949 Pori) on suomalainen ristikonlaatija.

Joutsin ensimmäinen lehteen hyväksytty ristikko julkaistiin Suuri Ristikko Kilpa -lehden numerossa 5/1965. Hän on toiminut ammattimaisena ristikonlaatijana yli 50 vuotta. Hänen ristikoitaan julkaistaan tai on julkaistu mm. Kolmiokirjan Iisakki-lehtiperheessä (joukossa nyt jo lopetettu nimikkolehti Pekan Helpot Ristikot), Hymyssä, Suomen Kuvalehdessä sekä Bulls Pressin jakelemana useissa  sanomalehdissä. Hän on myös Ilta-Sanomien ja Sanaristikkoseura Sanaseppojen järjestämän ristikonratkonnan SM-kisan laadintatiimin jäsen vuodesta 1993 eli alusta lähtien.

Joutsi tekee edelleenkin ristikkonsa lähes kokonaan käsityönä, vaikka monet laatijat ja piirtäjät ovat siirtyneet käyttämään työssään runsaasti tietokonetta. Ristikoittensa pääkuvina Joutsi käyttää piirroksia sekä eri puolille maailmaa suuntautuneilla matkoilla ottamiaan valokuvia. Hänen muut pääharrastuksensa matkailun ohella ovat urheilu, elokuvat ja country-musiikki. Joutsi on myös tehnyt visailukysymyksiä lehtiin ja ajanvietepeleihin sekä yhteen kirjaan.

Sanasepot on perustanut ristikkopalkinnon, jota myönnetään ansioituneille ja arvostetuille alan ihmisille. Palkinnon ensimmäinen saaja oli Pekka Joutsi. Palkinto luovutettiin Porissa hänen 60-vuotispäivänään 1. marraskuuta 2009 tunnustuksena suuresta vaikutuksesta suomalaisten sanaristikkojen kehittämiseen ja laadun nostamiseen. Toisena kunnianosoituksensa Sanasepot julistivat 1.8.2015 elokuun ensimmäisen päivän Suomalaisen ristikon päiväksi eli Pekka Joutsin päiväksi. Tuolloin tuli 50 vuotta hänen ensimmäisen ristikkonsa julkaisusta.

## Kirjat
*  Visailukirja nimistä vuoden jokaiselle päivälle

## Lähteet
* 

### Viitteet
132524 APL

**132524 APL** on Marsin ja Jupiterin välisellä pääasteroidivyöhykkeellä Aurinkoa kiertävä asteroidi. Sen löysi LINEAR vuonna 2002. Pikkuplaneetta sai nimensä Johns Hopkinsin yliopiston Applied Physics Laboratoryn (lyhenne APL) mukaan, joka on monien avaruusluotainten kuten NEAR:in, MESSENGER:in ja New Horizonsin valmistaja. Ennen kuin asteroidi APL sai nimensä, se tunnettiin tunnuksella ****. 
Kohteen absoluuttinen magnitudi (H) on .

New Horizons-luotain ohitti pikkuplaneetan 13. kesäkuuta vuonna 2006 noin  etäisyydeltä.

## Kuvia

## Lähteet
*JPL Small-Body Database Browser: 132524 APL (2002 JF56) 
*LINEAR  
*APL Rocks! Asteroid Named After JHU Applied Physics Lab 
*ABSOLUTE MAGNITUDE (H) 

### Viitteet
Vincent Kympat

**Vincent Kympat** (17. joulukuuta 1946 – 30. heinäkuuta 2011) oli intialainen roomalaiskatolinen piispa. Hänet vihittiin papiksi 23. tammikuuta 1977 ja nimitettiin Jowain hiippakunnan piispaksi 28. tammikuuta 2006. Kympatin konsekroi Dominic Jalan ja Joseph Mittathanyn avustama Pedro López Quintana 2. huhtikuuta 2006.

Kympat toimi hiippakuntansa johdossa, kunnes kuoli sydänkohtaukseen heinäkuussa 2011. Ambulanssi, jolla piispaa kuljetettiin sairaalaan, törmäsi matkalla polkupyörään; kaksi henkilöä sai vammoja. Kympat pääsi (onnettomuuden uhrien tavoin) sairaalaan, mutta kuoli tunnin kuluttua sinne ottamisesta. 

## Lähteet
Tumu

**Tumu** (myös *Tummu*, *Tummo*, *Toummo*) on Libyan raja-asema  maan Nigerin vastaisella rajalla. Se sijaitsee samannimisen vuoristoalueen länsipuolella.

Italialaisten vuonna 1930 perustamalle raja-asemalle johtaa päällystetty maantie Libyan Al-Qatrunista (290 kilometriä). Nigerin puolella se jatkuu autiomaareittinä Madaman raja-aseman (95 kilometriä) ja Dao Timnin tarkastuspisteen (275 kilometriä) kautta Siguedinen kylään (yhteensä 350 kilometriä). Aikaisemmin Tumun kautta kulkivat Välimeren, Fezzanin, Kawarin ja Kanem-Bornun väliset kauppakaravaanit. Nykyään reittiä käyttävät etupäässä salakuljettajat sekä Libyaan ja Eurooppaan suuntaavat afrikkalaiset siirtotyöläiset ja laittomat maahanmuuttajat.

## Lähteet
Serbian Davis Cup -joukkue

**Serbian Davis Cup -joukkue** edustaa Serbiaa tenniksen Davis Cupissa. Serbia osallistui ensimmäisen kerran Davis Cupiin vuonna 1995, silloin Jugoslaviana. Vuodet 2004–2006 joukkue kilpaili Serbia ja Montenegrona, ja vuodesta 2007 Serbiana.

Maa on osallistunut Davis Cupiin 18 vuonna. Sinä aikana se on pelannut 48 maaottelua, voittanut 34 ja hävinnyt 14. Maa on voittanut Davis Cupin kerran, vuonna 2010, jolloin se kukisti loppuottelussa Ranskan. Loppuottelussa pelasivat kaksinpelin hävinnyt Janko Tipsarević, kaksi kaksinpeliä voittanut Novak Đoković sekä nelinpelin hävinneet Viktor Troicki ja Nenad Zimonjić. Ratkaisevan kaksinpelin voitti Viktor Troicki.

## Lähteet
4179 Toutatis

**4179 Toutatis** on pikkuplaneetta, joka kuuluu Maan lähelle tuleviin Apollo-tyypin asteroideihin. Sen löysi C. Pollas vuonna 1989.  Pikkuplaneetta sai nimensä gallialaisten Teutates-jumalan mukaan. Ennen nimeämistään tämän asteroidi tunnettiin väliaikaisella tunnuksella **1989 AC**. 

Toutatiksen mitat ovat 1,70 x 2,03 x 4,26 km, joten vaikka se on melko pieni niin se on silti suuri Maan lähelle tulevaksi kappaleeksi. Se on esim. suurempi kuin 2062 Aten, 2100 Ra-Shalom, 2101 Adonis tai 99942 Apophis. Toutatiksen pyörähdysaika eli vuorokauden pituus sen pinnalla on noin 176 tuntia ja se on spektrityyppiä Sk.

Asteroidi ohitti maapallon 18:n kuun etäisyyden päästä 12. joulukuuta 2012.

## Luotaimen ohilento
Kiinalainen Chang’e&nbsp;2 -avaruusluotain ohitti Toutatiksen 13. joulukuuta 2012, etäisyyden ollessa vähimmillään noin 800 metriä pikkuplaneetan pinnan yläpuolella. Tämän jälkeen luotain jatkoi matkaansa planeettojenväliseen avaruuteen. Luotaomen ottamissa kuvissa paras erotuskyky oli 3 metriä pikseliä kohti.

## Kuvia

Tiedosto:Toutatis.jpg|Goldstone-radioteleskoopin tutkakuvaa Toutatiksesta
Tiedosto:Asteroid 4179 Toutatis.faces model.jpg|Toutatiksen 3D malli eri suunnista


## Lähteet

*Numbered minor planets
Wienin avoin tennisturnaus

**Erste Bank Open** on Wienissä, Itävallassa vuosittain järjestettävä tennisturnaus, joka pelataan sisäkentillä. Turnaus on järjestetty Wiener Stadthallessa vuodesta 1974 lähtien ja se kuuluu ATP World Tour 500 -kilpailusarjaan.

Turnaus tunnettiin aluksi nimellä *Stadthalle Open*, sen jälkeen nimellä *Fischer-Grand Prix* vuosina 1976–1985, ja nimellä *CA-TennisTrophy* vuosina 1986–2003. Sen jälkeen turnaus on käyttänyt nimenään *BA-CA-TennisTrophya* vuosina 2004–2007, ja nimeä *Bank Austria TennisTrophy* vuosina 2008–2010. Vuonna 2011 se nimettiin *Erste Bank Openiksi* pääsponsorin vaihduttua.

## Tulokset
### Kaksinpeli

### Nelinpeli

## Lähteet
* Turnaus ATP World Tourin sivuilla 

### Viitteet

## Aiheesta muualla

* Virallinen sivusto
Mazoch

**Mazoch** on muun muassa seuraavien henkilöiden sukunimi:

* Jan Mazoch (s. 1985), tšekkiläinen mäkihyppääjä
* Jiří Mazoch (s. 1990), tšekkiläinen mäkihyppääjä
Ristikonlaatija

**Ristikonlaatija** on henkilö, joka suunnittelee sanaristikoita. Laatija on usein sama henkilö, joka myös toteuttaa ristikon visuaalisen osuuden, mutta nykyisin on myös paljon työpareja, joista toinen keskittyy laatimiseen ja toinen ulkoasuun. Ristikoita julkaistaan lähes kaikissa suomalaisissa lehdissä sekä useissa kymmenissä ristikkolehdissä. Monet laatijat ovat luoneet pitkiä uria. Porilainen Pekka Joutsi on laatinut ristikoita lehtiin yli puoli vuosisataa.

## Lähteet
* 
*  

## Aiheesta muualla
* Sanasepot.fi, Sanaristikkoseura Sanasepot ry:n kotisivu
Club Tour

**Club Tour** on Kiss-yhtyeen ensimmäinen kiertue. Kiertue alkoi 30.1.1973 ja loppui 31.12.1973. Kiss soitti kiertueen aikana 24 keikkaa. Kiertue soitettiin pelkästään Yhdysvalloissa. Kiertueen aikana yhtye nauhoitti debyyttialbuminsa *[[Kiss (albumi)|Kiss]]*.

## Kiertueen settilista
;Ensimmäiset keikat
* "Deuce"
* "Watchin' You"
* "Love Her All I Can"
* "She"
* "Simple Type"
* "Keep Me Waiting"
* "Want You Beside Me (Life In The Woods)"
* "Baby, Let Me Go"
* "Firehouse"
* "Black Diamond"
* "Go Now"

;Myöhemmät keikat
* "Deuce"
* "Cold Gin"
* "She"
* "Love Her All I Can"
* "Nothin' To Lose"
* "Watchin' You"
* "Let Me Know"
* "Black Diamond"
* "Acrobat"
* "Strutter"
* "100,000 Years"
* "Simple Type"
* "Baby, Let Me Go"

## Kokoonpano
*Paul Stanley – rytmikitara, laulu
*Gene Simmons – bassokitara, laulu
*Ace Frehley – soolokitara, taustalaulu
*Peter Criss – rummut, taustalaulu
Jääpallo Aasian talvikisoissa 2011

**[[Jääpallo]]** kuului **[[Aasian talvikisat 2011|Aasian talvikisojen 2011]]** ohjelmaan Kazakstanissa, jossa se oli ensimmäistä kertaa Aasian talvikisojen ohjelmassa. Jääpalloturnaus pelattiin 2.–6. helmikuuta, ja siihen osallistui kolme joukkuetta, Kazakstan, Kirgisia ja Mongolia. Kilpailussa pelattiin yksinkertainen alkusarja ja loppuottelu alkusarjan kahden parhaan joukkueen välillä. Kisojen ottelut pelattiin Medeolla, Almatyssa.

Kultaa voitti Kazakstan, hopeaa Mongolia ja pronssia Kirgisia. Kirgisian jääpallomaajoukkue pelasi kisoissa ensimmäisen virallisen maaottelunsa.

## Tulokset
### Alkusarja

----

----

## Loppuottelu

## Lopputulokset

## Lähteet
Tyson

**Tyson** voi tarkoittaa seuraavia:

## Henkilöitä
### Etunimenä
* Tyson Ballou (s. 1976), yhdysvaltalainen miesmalli
* Tyson Barrie (s. 1991), kanadalainen jääkiekkoilija
* Tyson Chandler (s. 1982), yhdysvaltalainen koripalloilija
* Tyson Foerster (s. 2002), kanadalainen jääkiekkoilija
* Tyson Fury (s. 1988), englantilainen nyrkkeilijä
* Tyson Gay (s. 1982), yhdysvaltalainen pikajuoksija ja maailmanmestari
* Tyson Jost (s. 1998), kanadalainen jääkiekkoilija
* Tyson Patterson (s. 1978), yhdysvaltalainen koripalloilija
* Tyson Ritter (s. 1984), yhdysvaltalainen laulaja ja basisti
* Tyson Spink (s. 1992), kanadalainen jääkiekkoilija
* Tyson Strachan (s. 1984), kanadalainen jääkiekkoilija

### Sukunimenä
* Carmen Tyson-Thomas (s. 1991), yhdysvaltalainen koripalloilija
* Cicely Tyson (1924–2021), yhdysvaltalainen näyttelijä
* Ian Tyson (1933–2022), kanadalainen folk- ja countrylaulaja ja lauluntekijä
* Joseph Jude Tyson (s. 1957), yhdysvaltalainen katolinen piispa
* Mike Tyson (s. 1966), yhdysvaltalainen nyrkkeilijä
* Neil deGrasse Tyson (s. 1958), yhdysvaltalainen astrofyysikko ja tieteen yleistajuistaja

### Taiteilijanimenä
* Tyson Kidd, *TJ Wilson*, oik. *Theodore James Wilson* (s. 1980), kanadalainen showpainija
* Tyson Trax, *Dr Luke*, oik. *Łukasz Gottwald* (s. 1973), yhdysvaltalainen lauluntekijä ja tuottaja

### Kuvitteellisia henkilöitä
* Tyson, Pokémon
* Tyson Granger, päähenkilö manga- ja animesarjassa *[[Beyblade]]*

## Muita merkityksiä
* 13123 Tyson, pääasteroidivyöhykkeen asteroidi
* Tyson Foods, yhdysvaltalainen elintarvikeyhtiö.